ཇེ་དུ་ཀི་རི་ཥི་ན་མུར་ཏི་མཆོག་གིས།སེམས་ལེགས་བཅོས་གང་ཡང་མེད་པར་ནེ་ཙོའི་ཀློག་འདོན་ཇི་བཞིན་བློ་འཛིན་ཁོ་ནར་བརྟེན་ནས་ལས་ཤུགས་གོང་མཐོར་གཏོང་བ་དེ་ནི།དེང་རབས་ཀྱི་ཀམ་པུ་ཊར་ལྟར་ངོ་མཚར་ཆེ་ཞིང་འཁྲུལ་པ་མེད་པའི་འཇོན་ཐང་ལྡན་པ་ཞིག་བྱུང་ནའང༌།དེ་ནི་འཕྲུལ་ཆས་རང་ལས་གཞན་གང་ཡང་མིན།ཞེས་ཕྱིའི་ཤེས་ཡོན་ཕུལ་དུ་བྱུང་བར་སྦྱོང་བ་དང་ཆབས་ཅིག་ནང་སེམས་ཀྱི་སྤུས་ཚད་ཡར་རྒྱས་གཏོང་བར་སྐུལ་མ་གནང་ཡོད།དེར་བརྟེན།སློབ་གྲྭའི་བསླབ་གཞིའི་རྩ་འཛིན་ཡོངས་དང༌།དེ་དང་འབྲེལ་བའི་བྱེད་སྒོའི་ཁྲོད་ངེས་པར་དུ་ནང་སེམས་ཀྱི་འཚར་ལོངས་དང་འཕེལ་རྒྱས་གཞི་རྩར་བཟུང་སྟེ།བྱམས་བརྩེ་དང༌།སྙིང་རྗེ།ལྷག་བསམ།བཟོད་བསྲན།མཉམ་འབྲེལ་སོགས་སྐྱེ་འགྲོ་ཡོངས་ལ་མཁོ་བའི་བཟང་པོའི་ཡོན་ཏན་རྣམས་གསར་བསྐྱེད་དང་རྒྱུན་བསྲིང་ཐུབ་པ་ཞིག་དགོས།